《送僧游五台》
明代·郑定

浮云心迹应无住，腊月逾淮上五台。宝地近临天界上，佛香遥五雁门来。

山中别友惟留偈，雪里逢人只寄梅。此去安禅高绝处，旧游知不忆天台。

作者简介：元明间福建闽县人，字孟宣。元末为陈友定记室。友定败，浮海入交、广间。久之，还居长乐。洪武末，累官至国子助教。好击剑，工诗及古篆、行书，为闽中十才子之一。有《郑博士诗》、《澹斋集》。